Թերենս Հովարդ

Թերենս Դեշոն Հովարդ (, ), ամերիկացի դերասան և երգիչ։ Հովարդն իր կարիերան սկսել է 1990-ական թվականներին հեռուստատեսությունում նախքան «Խաչեղբայր» (1999) ռոմանտիկ կատակերգությունում ստացած իր հայտնի դերը։

Հովարդը առաջադրվել է «Օսկար լավագույն դերասանի համար» մրցանակին՝ «Ունայնություն և շարժում» (2005) ֆիլմում սուտենյորի խաղի համար։ 2000-ական թվականներին դերեր է ունեցել նաև «Հարթի պատերազմ» (2002), «Բախում» (2004), «Հարստանալ կամ մեռնել» (2005) և «Խիզախը» (2007) ֆիլմերում։ «Երկաթե մարդը» (2008) ֆիլմում ունեցած դերից հետո նրա կարիերան անկում է ապրել, Հովարդը դերասանի աշխատանքում ձեռք է բերել խնդրահարույց համբավ և հետագա սիքվելներում ստուդիայի հետ տարաձայնությունների պատճառով փոխարինվել է Դոն Չիդլով։ Հովարդն այնուհետև տեղափոխվել է հեռուստատեսություն, որտեղ նկարահանվել է ոչ երկար ժամանակ գոյատևած NBC-ի «Օրենք և կարգ։ Լոս Անջելես» (2010–2011) սերիալում, իսկ 2015 թվականին սկսել է կատարել Լյուսիուս Լայոն դերը, որը Fox օպերայի «Կայսրություն» սերիալի փրայմ-թայմի հիմնական հակառակորդն էր։

Վաղ տարիներ 
Հովարդը ծնվել է Իլինոյս նահանգի Չիկագո քաղաքում։ Մեծացել է Օհայո նահանգի Քլիվլենդ քաղաքում։ Անիտա Ուիլյամսի ու Թերենս Հովարդի որդին է։ Նրա մեծ տատիկը՝ Միննի Գենտրին, նույնպես դերասանուհի էր, ինչպես նաև նրա մայրը և հորեղբայրը։ Հովարդի ծնողները կիսով չափ աֆրոամերիկացի և եվրոամերիկացի են։ Երբ նա երեխա էր, նրա հայրը հայտնվել է բանտում։ 16 տարեկան հասակում նա իր ծնողներից հեռացել է։ 18 տարեկան հասակում Հովարդը տեղափոխվել է Նյու Յորք և երազել է ուսուցիչ դառնալ, սակայն իր ուսումը չի ավարտել։ Չնայած նրան, որ աստիճան չի ստացել, սակայն Հովարդը պնդում է, որ նա ինժեներ է։

Անձնական կյանք 
Երկու անգամ ամուսնացած է եղել Լորի Մաքքոմասի հետ։ Այս ամուսնությունից Հովարդն ունի երեք երեխա՝ որդին՝ Հանթերը (ծնվ. 1995 թվական) և երկու դուստրերը՝ Օբրին (ծնվ. 1993 թվական) և Հավենլին (ծնվ. 1997 թվական)։ Հովարդը երկու թոռ ունի. նրա դուստրը՝ Օբրին և նրա ամուսինը՝ Ուիլիամ Գեյլը, ունեն դուստր՝ Հեյզել Անիտան (ծնվ. 26.12.2012) և որդի՝ Էդրիան Վիլիամը (ծնվ. 27.01.2015)։

2010 թվականի հունվարին ամուսնացել է Միշել Գենտի հետ։ Զույգը բաժանվել է 2013 թվականի մայիսին։

2013 թվականի դեկտեմբերի 3-ին՝ մի քանի ամսվա հարաբերություններից հետո, Հովարդը ամուսնացել է Միրա Պակի հետ։ 2015 թվականի մայիսի 15-ին ծնվում է զույգի որդին՝ Կիրին Լավ Հովարդը։ 2015 թվականի օգոստոսին հայտնի է դարձել, որ Հովարդն ու Պակը բաժանվել են 2015 թվականի հուլիսի 27-ին։ 2016 թվականի գարնանը զույգը հայտարարել է, որ կրկին միասին են և սպասում են իրենց երկրորդ երեխային։ 2016 թվականի օգոստոսի 12-ին ծնվել է Հովարդի ու Պակի երկրորդ որդին՝ Հիրո Վալենտինո Հովարդը։

Ֆիլմագրություն

Սկավառակագրություն 
 Shine Through It (2008)

Ծանոթագրություններ 

Մարտի 11 ծնունդներ
1969 ծնունդներ
Չիկագո քաղաքում ծնվածներ
Ամերիկացի հեռուստատեսային դերասաններ
20-րդ դարի դերասաններ
21-րդ դարի դերասաններ
Ամերիկացի տղամարդ կինոդերասաններ
Ամերիկացի կինոպրոդյուսերներ
Ամերիկացի երգիչներ
Ամերիկացի հեռուստապրոդյուսերներ